**Kérelem[[1]](#footnote-1)**

**a Nemzeti Közszolgálati Egyetem Esélyegyenlőségi Bizottságához**

**fogyatékosságra hivatkozással kedvezmény, mentesség igénybevételére**

|  |
| --- |
| **Érkeztetés** *(az Egyetem tölti ki)***:** |
| **A kérelmező adatai**név: hallgatói azonosító (NEPTUN-kód):értesítési cím:e-mail cím:telefonszám:szak/szakirány:évfolyam:a képzés munkarendje:a költségviselés formája:**A kérelem[[2]](#footnote-2)****A kérelem indokolása, a kérelem alapjául szolgáló tények és bizonyítékok****Nyilatkozat**A jelen kérelem benyújtásával tudomásul veszem, hogy a fogyatékossággal élőket megillető különleges bánásmód elbírálásához szükséges személyes adatok és különleges adatok megadása szükséges a jelen kérelem elbírálásához, a nemzeti felsőoktatásról szóló 2011. évi CCIV. törvényben és a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendeletben meghatározott jogosultságok biztosításához. Ezen adatok megadása esetén azok a nemzeti felsőoktatásról szóló 2011. évi CCIV. törvény alapján kezelt adatoknak fognak a továbbiakban minősülni, és az Egyetem ilyenként fogja őket kezelni.A fenti nyilatkozat az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) 13. cikkében meghatározott tájékoztatáson alapul, mely adatvédelmi tájékoztatót a jelen kérelem melléklete tartalmazza. Az adatvédelmi tájékoztatót, mely az adatkezelés feltételeit tartalmazza, elolvastam és megértettem. A jelen kérelem az adatvédelmi tájékoztatóval együtt érvényes.**A kérelem mellékletei:[[3]](#footnote-3)*** adatvédelmi tájékoztató
* *a fogyatékosságot igazoló dokumentum(ok)*

*Dátum*[[4]](#footnote-4)a kérelmező aláírása[[5]](#footnote-5) |

*Melléklet a kérelemhez*

**ADATVÉDELMI TÁJÉKOZTATÓ**

**az Esélyegyenlőségi Bizottsághoz benyújtandó, fogyatékosságra hivatkozással kedvezményre, mentességre vonatkozó kérelemhez**

Jelen tájékoztatás célja, hogy az Nemzeti Közszolgálati Egyetem (a továbbiakban: Egyetem) hallgatói és volt hallgatói tájékoztatást kapjanak az őket érintő, az Esélyegyenlőségi Bizottsághoz benyújtandó, fogyatékosságra hivatkozással - a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendeletben meghatározott - kedvezményre, mentességre vonatkozó kérelemhez kapcsolódó személyes adatkezelésről. A tájékoztatási kötelezettségről az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (a továbbiakban: GDPR) 13. cikke rendelkezik.

**1. Az adatkezelő**

Nemzeti Közszolgálati Egyetem (címe: 1083 Budapest, Ludovika tér 2., intézményi azonosító: FI 99859; telefonszám: +3614329000, e-mail cím: nke@uni-nke.hu; honlap elérhetősége: https://www.uni-nke.hu/).

**2. Adatvédelmi tisztviselő**

Az adatvédelmi tisztviselő neve és elérhetőségei: Dr. Téglásiné Dr. Kovács Júlia (cím: 1083 Budapest, Ludovika tér 2., e-mail cím: adatvedelem@uni-nke.hu).

**3.** **Az adatkezelés jogalapja**

A fogyatékossággal élőket megillető különleges bánásmód elbírálásához szükséges adatok tekintetében az adatkezelés – a GDPR 6. cikk (1) bekezdés *c)* és *e)* pontja[[6]](#footnote-6) alapján – törvényi rendelkezésen alapul. A törvényi rendelkezés: a nemzeti felsőoktatásról szóló 2011. évi CCIV. törvény (a továbbiakban: Nftv.) 18. § és 3. melléklet I/B. fejezet.

**4. Az adatkezelés célja**

Az adatkezelés célja az Nftv. 18. § (1) bekezdése alapján a hallgatók (volt hallgatók) jogainak gyakorlása és kötelezettségei teljesítése, a jogszabályokban meghatározott nyilvántartások vezetése, a jogszabályokban és a felsőoktatási intézmény szervezeti és működési szabályzatában biztosított kedvezményekre való jogosultság megállapítása, elbírálása és igazolása. Az Nftv. 18. § (1) bekezdése alapján nyilvántartott adatok statisztikai célra felhasználhatók és statisztikai felhasználás céljára a hivatalos statisztikai szolgálat számára átadhatók.

**5. A nyilvántartott adatok köre**

A nyilvántartott adatok köre: név, hallgatói azonosító (NEPTUN-kód), értesítési cím, e-mail cím, telefonszám, szak/szakirány, évfolyam, a képzés munkarendje, a költségviselés formája, továbbá a kérelemben, valamint annak indokolásában és mellékleteiben foglalt személyes adatok.

Felhívjuk a figyelmet, hogy a kérelem benyújtásával különleges adatok – egészségügyi adatok[[7]](#footnote-7) – kezelésére is sor kerül.

**6**. **Az adatkezelés helye**

Az adatkezelést:

1. az Oktatási és Tanulmányi Iroda (címe: 1083 Budapest, Ludovika tér 2.; e-mail címe: NKE.ORH@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>), valamint
2. a Központi Tanulmányi Iroda (címe: 1083 Budapest, Ludovika tér 2.; e-mail címe: tanulmanyi@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>)

végzi.

**7. Betekintés adattovábbítás**

7.1. Az adatokat az Egyetem azon munkatársai ismerhetik meg, akik a kérelem elbírálásában és a kérelem alapján hozott döntésben meghatározott kedvezmény, mentesség biztosításában részt vesznek. Az adatokat a jogszabályban meghatározott egyetemi nyilvántartásokat vezető munkatársak is megismerhetik.

7.2. Az Nftv. 3. melléklete I/B. fejezet 4. pontja értelmében az Nftv. 3. melléklete I/B. fejezet 1. pontjában felsorolt adatok továbbíthatók:

1. a fenntartónak valamennyi adat, a fenntartói irányítással összefüggő feladatok ellátásához;
2. a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat;
3. a nemzetbiztonsági szolgálatnak a nemzetbiztonsági szolgálatokról szóló 1995. évi CXXV. törvényben meghatározott feladatok ellátásához szükséges valamennyi adat;
4. a felsőoktatási információs rendszer működéséért felelős szerv részére valamennyi adat.

**8. Az adatkezelés időtartama**

Az adatok tekintetében az Nftv. 3. melléklete I/B. fejezet 3. pontja szerint az adatkezelés időtartama: a hallgatói jogviszony megszűnésére vonatkozó bejelentéstől számított nyolcvan év.

**9. Az adatszolgáltatásának elmaradásához kapcsolódó következmények**

Az adatszolgáltatás elmaradása ellehetetlenítheti a kérelem értékelését, a vonatkozó eljárás átláthatóságát, ellenőrzését, a jogosultság igazolását, amire tekintettel a kérelem elutasítható, illetve kezdeményezhető a biztosított kedvezmény, mentesség visszavonása.

**10. Az adatok védelme**

Az Egyetem minden ésszerű intézkedést megtesz annak érdekében, hogy az általa kezelt adatok illetéktelenek számára ne legyenek hozzáférhetőek. Az adatokhoz korlátozott a hozzáférés, jelszavas védelem működik. Az Egyetem rendelkezik a személyes és közérdekű adatok védelméről, biztonságáról szóló szabályzattal, Informatikai Biztonsági Szabályzattal, Neptun Szabályzattal, melyek az Egyetem honlapjáról elérhetőek. Adatkezelő kiemelt figyelmet fordít az adatok bizalmas kezelésére. A fenti cél érdekében adatkezelő a kezelésében lévő adatokat kizárólag a saját rendelkezése alatt lévő szervereken tárolja.

**11. Automatizált adatkezelés (beleértve a profilalkotást)**

Automatizált adatkezelésen alapuló döntéshozatal nem történik.

**12. Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban, illetve az Info tv.-ben biztosított jogaival. Az érintett kérelmezheti a rá vonatkozó személyes adatok tekintetében:

1. hozzáférést (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. helyesbítést (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat – figyelembe véve az adatkezelés célját, az érintett jogosult arra, hogy kérje a hiányos személyes adatok, egyebek mellett kiegészítő nyilatkozat útján történő kiegészítését) (GDPR 16. cikk),
3. törlést (az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; a GDPR 6. cikk *c)* és *e)* pontja alapján végzett – törvényen alapuló - adatkezelés esetén a törlési kérelem nem teljesíthető) (GDPR 17. cikk),
4. az adatkezelés korlátozását (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. adathordozhatósághoz való jogát érvényesítheti (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
6. tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének *e)* vagy *f)* pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére, az eselyegyenloseg@uni-nke.hu e-mail címére vagy az adatvedelem@uni-nke.hu e-mail címére kell benyújtani. Az adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül a kérelem nyomán tett intézkedésekről írásban tájékoztatást ad az érintett részére.Az adatkezelő a helyesbítésről, törlésről vagy adatkezelés-korlátozásról minden olyan címzettet tájékoztat, akivel vagy amellyel a személyes adatot közölték kivéve ha ez lehetetlennek bizonyul, vagy aránytalanul nagy erőfeszítést igényel. Az érintett kérésére az adatkezelő tájékoztatja e címzettekről. Ha az adatkezelő az érintett kérelme nyomán nem tesz intézkedéseket, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogérvényesítési jogával.

Az érintett az adatkezelő ellen bírósághoz fordulhat, ha a megítélése szerint az adatkezelő a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli (a továbbiakban: bírósági jogérvényesítés). A pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja. A bírósági jogérvényesítés részletes szabályait az Infotv. 23. §-a és a GDPR 79. cikke tartalmazza. Az érintett továbbá a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/c., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is bejelentéssel vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll.

1. A formanyomtatvány géppel is kitölthető, de szükséges kézzel aláírni. [↑](#footnote-ref-1)
2. Határozott kérelmet tartalmazzon, pl. meghatározott tantárgyból írásbeli helyett szóbeli vizsga, az oklevél kiadásához szükséges nyelvvizsga alóli teljes felmentés vagy a nyelvvizsga meghatározott része alóli felmentés, stb. [↑](#footnote-ref-2)
3. A kérelem alapjául szolgáló bizonyítékok a formanyomtatvány mellékleteként csatolandók, itt fel kell sorolni ezen mellékleteket. **A jogszabály által előírt szakértői véleményt eredetiben kell csatolni. Meghatalmazott eljárása esetén meghatalmazását (eredetiben) csatolni kell.** [↑](#footnote-ref-3)
4. Év, hónap, nap [↑](#footnote-ref-4)
5. Nem fekete színű tollal [↑](#footnote-ref-5)
6. *GDPR 6. cikk (1) A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül: c) az adatkezelés az adatkezelőre vonatkozó jogi kötelezettség teljesítéséhez szükséges*

*GDPR 6. cikk (1) A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül: e) az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges* [↑](#footnote-ref-6)
7. Különleges adat: *GDPR 9. cikk (1) A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai vagy biometrikus adatok, az* ***egészségügyi adatok*** *és a természetes személyek szexuális életére vagy szexuális irányultságára vonatkozó személyes adatok…”.*

*Az információs önrendelkezési jogról és az információszabadságról szóló 2011. évi CXII. törvényben (a továbbiakban: Info tv.) 3. § 3. különleges adat: a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok,* ***az egészségügyi adatok*** *és a természetes személyek szexuális életére vagy szexuális irányultságára vonatkozó személyes adatok, … 3c.* ***egészségügyi adat: egy természetes személy testi vagy szellemi egészségi állapotára vonatkozó személyes adat, ideértve a természet.”*** [↑](#footnote-ref-7)